[bookmark: _GoBack]OBRADA OSOBNIH PODATAKA PRI KORIŠTENJU SUSTAVA LAPIS
Sveučilište u Dubrovniku (u daljnjem tekstu: Sveučilište) u okviru obavljanja svoje djelatnosti koristi informacijski sustav LAPIS (https://lapis.unidu.hr/login.php - u daljnjem tekstu: LAPIS) za prikupljanje, pohranu, obradu, upravljanje i korištenje podataka povezanih s djelatnošću Sveučilišta, njegovih zaposlenika, suradnika i drugih osoba čiji se podaci obrađuju u sustavu.
Svrhe obrade
Osobni podaci u LAPIS-u obrađuju se, ovisno o ulozi korisnika i funkcionalnostima sustava, osobito u svrhu:
· obavljanja djelatnosti visokog obrazovanja i znanstvene djelatnosti;
· upravljanja znanstvenim, stručnim, nastavnim i drugim aktivnostima Sveučilišta;
· omogućavanja ovlaštenim korisnicima pristupa podacima i funkcionalnostima LAPIS-a;
· osiguravanja informacijske sigurnosti, kontrole pristupa i zaštite informacijskog sustava;
· otkrivanja i sprječavanja neovlaštenog pristupa, zlouporabe sustava i drugih sigurnosnih incidenata;
· ispunjavanja drugih zakonskih, regulatornih i ugovornih obveza Sveučilišta.
Kategorije ispitanika
U okviru LAPIS-a mogu se obrađivati osobni podaci osobito sljedećih kategorija ispitanika:
· zaposlenika i vanjskih suradnika Sveučilišta
· osoba angažiranih na projektima i drugim aktivnostima Sveučilišta
· studenata, kada se njihovi podaci obrađuju u okviru funkcionalnosti LAPIS-a.
Kategorije osobnih podataka
Ovisno o konkretnoj svrsi i funkcionalnosti LAPIS-a, mogu se obrađivati osobito sljedeće kategorije osobnih podataka:
· ime i prezime
· korisnička oznaka i podaci povezani s korisničkim računom
· službena adresa elektroničke pošte
· podaci o radnom mjestu, funkciji, organizacijskoj jedinici i statusu
· podaci o znanstvenom i stručnom radu
· podaci potrebni za upravljanje aktivnostima i evidencijama Sveučilišta
· podaci o korištenju pojedinih funkcionalnosti sustava
· tehnički podaci potrebni za autentikaciju, autorizaciju, upravljanje korisničkim računom i sigurnost sustava
· podaci sadržani u zapisima o pristupu sustavu (logovima).
Pravne osnove obrade
Sveučilište osobne podatke u okviru LAPIS-a obrađuje na temelju jedne ili više odgovarajućih pravnih osnova iz članka 6. stavka 1. GDPR-a, ovisno o konkretnoj svrsi obrade.
Pristup osobnim podacima
Pristup podacima u LAPIS-u imaju samo osobe koje su za to ovlaštene i kojima je pristup potreban radi obavljanja njihovih poslova i izvršavanja dodijeljenih ovlasti-
Objavljivanje podataka
Pojedini osobni podaci pohranjeni u LAPIS-u mogu biti objavljeni na javno dostupnim mrežnim stranicama Sveučilišta ili drugim javno dostupnim kanalima samo kada za takvu objavu postoji odgovarajuća pravna osnova i kada je objava nužna ili dopuštena za ostvarivanje konkretne svrhe.
Razdoblje čuvanja
Osobni podaci u LAPIS-u čuvaju se samo onoliko dugo koliko je potrebno za ostvarivanje svrhe za koju se obrađuju, odnosno tijekom razdoblja određenog zakonom, podzakonskim propisom, pravilima o čuvanju arhivskog i registraturnog gradiva ili drugim primjenjivim pravilima.
Tehnički zapisi o pristupu sustavu čuvaju se tijekom razdoblja koje je nužno za osiguravanje informacijske sigurnosti, otkrivanje i rješavanje sigurnosnih incidenata, održavanje sustava te ostvarivanje i zaštitu pravnih zahtjeva, u skladu s internim pravilima Sveučilišta.
Sigurnost obrade
Sveučilište provodi odgovarajuće tehničke i organizacijske mjere radi zaštite osobnih podataka od neovlaštene ili nezakonite obrade te od slučajnog gubitka, uništenja ili oštećenja.
Automatizirano odlučivanje i profiliranje
LAPIS se ne koristi za donošenje odluka koje proizvode pravne učinke za ispitanika ili na sličan način značajno utječu na ispitanika isključivo na temelju automatizirane obrade, uključujući profiliranje, osim ako je takva obrada posebno dopuštena primjenjivim propisima i uz osiguravanje odgovarajućih zaštitnih mjera za prava i slobode ispitanika.
Povezanost s drugim informacijskim sustavima
Ako je LAPIS povezan s drugim informacijskim sustavima Sveučilišta ili informacijskim sustavima drugih subjekata, razmjena osobnih podataka provodi se samo u opsegu koji je potreban za ostvarivanje konkretne svrhe i na odgovarajućoj pravnoj osnovi.
Za svaku takvu povezanost Sveučilište osigurava odgovarajuće tehničke i organizacijske mjere zaštite osobnih podataka.

